Α4-0017/95

Πρόταση κανονισμού του Συμβουλίου για τη σύναψη του πρωτοκόλλου το οποίο καθορίζει τις δυνατότητες αλιείας και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Κοινότητας και της Δημοκρατίας της Ισημερινής Γουϊνέας σχετικά με την αλιεία στα ανοικτά των ακτών της Ισημερινής Γουϊνέας για την περίοδο από 1ης Ιουλίου 1994 έως 30 Ιουνίου 1997 (COM(94)0387 - C4-0175/94 - 94/0207(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

ότι είναι σημαντικό να βελτιωθεί η ενημέρωση που παρέχεται στην αρμόδια επί του προϋπολογισμού αρχή και ότι η Επιτροπή θα πρέπει να υποβάλλει ετησίως έκθεση σχετικά με την κατάσταση εφαρμογής της παρούσας συμφωνίας, προκειμένου να διευκολύνει τη λήψη αποφάσεων κατά την ετήσια διαδικασία προϋπολογισμού[semigr ]

(Τροπολογία 2)

Αιτιολογική σκέψη 3β (νέα)

>Κείμενο μετά την ψηφοφορία στο ΕΚ>

ότι είναι σημαντικό να βελτιωθεί η πληροφόρηση που παρέχεται στο Ευρωπαϊκό Κοινοβούλιο και ότι η Επιτροπή θα πρέπει να εκπονεί έκθεση σχετικά με το στάδιο εφαρμογής της παρούσας συμφωνίας, ιδιαίτερα για την κατάσταση των αλιευτικών πόρων και τις επιστημονικές δραστηριότητες που χρηματοδοτούνται στο πλαίσιο του παρόντος πρωτοκόλλου[semigr ]

(Τροπολογία 3)

Άρθρο 2α (νέο)

>Κείμενο μετά την ψηφοφορία στο ΕΚ>

Πριν από τις 15 Μαΐου κάθε έτους, η Επιτροπή υποβάλλει στην αρμόδια επί του προϋπολογισμού αρχή λεπτομερή έκθεση σχετικά με την κατάσταση εφαρμογής της συμφωνίας αυτής.

(Τροπολογία 4)

Άρθρο 2β (νέο)

>Κείμενο μετά την ψηφοφορία στο ΕΚ>

Κατά το τελευταίο έτος ισχύος του πρωτοκόλλου και πριν από τη σύναψη οιασδήποτε συμφωνίας ανανέωσής του, η Επιτροπή υποβάλλει στο Συμβούλιο και το Κοινοβούλιο έκθεση σχετικά με την εφαρμογή και τους όρους εκτέλεσης της συμφωνίας.

(Tροπολογία 5)

Άρθρο 2γ (νέο)

>Κείμενο μετά την ψηφοφορία στο ΕΚ>

Βάσει της έκθεσης αυτής και κατόπιν διαβούλευσης με το Ευρωπαϊκό Κοινοβούλιο, το Συμβούλιο δίδει εντολή στην Επιτροπή να διαπραγματευθεί τα πρωτόκολλα εφαρμογής της παρούσας συμφωνίας.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για τη σύναψη του πρωτοκόλλου το οποίο καθορίζει τις δυνατότητες αλιείας και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Κοινότητας και της Δημοκρατίας της Ισημερινής Γουϊνέας σχετικά με την αλιεία στα ανοικτά των ακτών της Ισημερινής Γουϊνέας για την περίοδο από 1ης Ιουλίου 1994 έως 30 Ιουνίου 1997 (COM(94)0387 - C4-0175/94 - 94/0207(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(94)0387 - 94/0207(CNS)),

- έχοντας κληθεί από το Συμβούλιο να γνωμοδοτήσει, σύμφωνα με τα άρθρα 43 και 228, παράγραφοι 2 και 3, εδάφιο 1, της Συνθήκης ΕΚ (C4-0175/94),

- έχοντας υπόψη ότι η αρμοδιότητα απόφασης μεταβιβάστηκε, σύμφωνα με το άρθρο 52 του Κανονισμού του, στην Επιτροπή Αλιείας,

- έχοντας υπόψη την έκθεση της Επιτροπής Αλιείας και τις γνωμοδοτήσεις της Επιτροπής Προϋπολογισμών και της Επιτροπής Ανάπτυξης και Συνεργασίας

(Α4-0017/95),

1. εγκρίνει την πρόταση της Επιτροπής, με την επιφύλαξη των τροποποιήσεων που της επέφερε το Σώμα[semigr ]

2. ζητεί από το Συμβούλιο, σε περίπτωση που προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά[semigr ]

3. ζητεί να κληθεί να γνωμοδοτήσει εκ νέου, σε περίπτωση που το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.